nibzard/narodne-novine-full-text-markdown huggingface dataset:
## Rješenje kojim Đuri Petroviću, vlasniku obrta Premija ovlaštena agencija za zastupanje u osiguranju, Donji Miholjac, prestaje važiti dozvola za obavljanje djelatnosti zastupanja u osiguranju

### NN 90/2010 (21.7.2010.), Rješenje kojim Đuri Petroviću, vlasniku obrta Premija ovlaštena agencija za zastupanje u osiguranju, Donji Miholjac, prestaje važiti dozvola za obavljanje djelatnosti zastupanja u osiguranju

HRVATSKA AGENCIJA ZA NADZOR FINANCIJSKIH USLUGA

2547

Na temelju odredbe članka 15. točka 4. alineja 3. Zakona o Hrvatskoj agenciji za nadzor financijskih usluga (»Narodne novine« broj 140/05), i članka 12. Zakona o osiguranju (»Narodne novine« broj 151/05, 87/08 i 82/09), Uprava Hrvatske agencije za nadzor financijskih usluga, po službenoj dužnosti, na sjednici održanoj 15. srpnja 2010., donijela je

RJEŠENJE

I. Đuri Petroviću, vlasniku obrta Premija ovlaštena agencija za zastupanje u osiguranju, Donji Miholjac, Augusta Šenoe 4, prestala je važiti dozvola za obavljanje djelatnosti zastupanja u osiguranju na stanici za tehnički pregled vozila:

– H– 64, CVH STP Donji Miholjac, Donji Miholjac, Kolodvorska 103.

II. Izreka ovog rješenja objavit će se u »Narodnim novinama«.

Klasa: UP/I-453– 2/10-38/5

Urbroj: 326-112-10-1

Zagreb, 15. srpnja 2010.

Zamjenik predsjednika Uprave
Ivo Šulenta, v. r.

Rješenje, NN 90/2010-2547
## Rješenje kojim se društvu Factum društvo s ograničenom odgovornošću za zastupanje u osiguranju, Varaždin, izdaje dozvola za obavljanje poslova zastupanja u osiguranju

### NN 90/2010 (21.7.2010.), Rješenje kojim se društvu Factum društvo s ograničenom odgovornošću za zastupanje u osiguranju, Varaždin, izdaje dozvola za obavljanje poslova zastupanja u osiguranju

HRVATSKA AGENCIJA ZA NADZOR FINANCIJSKIH USLUGA

2548

Na temelju odredbi članka 15. točka 4. alineja 3. Zakona o Hrvatskoj agenciji za nadzor financijskih usluga (»Narodne novine« broj 140/05), i članka 12. stavak 1. Zakona o osiguranju (»Narodne novine« broj 151/05, 87/08 i 82/09), Uprava Hrvatske agencije za nadzor financijskih usluga, odlučujući o zahtjevu Snježane Hrastovec iz Varaždina, Kneza Trpimira 55b, osnivača društva Factum društvo s ograničenom odgovornošću za zastupanje u osiguranju »u osnivanju«, Varaždin, za izdavanje dozvole za obavljanje poslova zastupanja u osiguranju, na sjednici održanoj 15. srpnja 2010. donijela je

RJEŠENJE

I. Društvu Factum, društvo s ograničenom odgovornošću za zastupanje u osiguranju, Varaždin, izdaje se dozvola za obavljanje poslova zastupanja u osiguranju.

II. Društvo Factum, društvo s ograničenom odgovornošću za zastupanje u osgiuranju, Varaždin, dužno je u roku od tri dana od dana primitka rješenja o upisu osnivanja u sudski registar trgovačkog suda dostaviti Hrvatskoj agenciji za nadzor financijskih usluga presliku rješenja o upisu osnivanja društva.

III. Izreka ovog rješenja objavit će se u »Narodnim novinama«.

Klasa: UP/I-453– 2/10-37/29

Urbroj: 326-112-10-2

Zagreb, 15. srpnja 2010.

Zamjenik predsjednika Uprave
Ivo Šulenta, v. r.

Rješenje, NN 90/2010-2548
## Rješenje kojim se društvu Raiffeisen bonus, društvo s ograničenom odgovornošću za posredovanje u osiguranju i reosiguranju, Zagreb, izdaje dozvola za obavljanje poslova posredovanja u osiguranju i reosiguranju

### NN 90/2010 (21.7.2010.), Rješenje kojim se društvu Raiffeisen bonus, društvo s ograničenom odgovornošću za posredovanje u osiguranju i reosiguranju, Zagreb, izdaje dozvola za obavljanje poslova posredovanja u osiguranju i reosiguranju

HRVATSKA AGENCIJA ZA NADZOR FINANCIJSKIH USLUGA

2549

Na temelju odredbi članka 15. točka 4. alineja 3. Zakona o Hrvatskoj agenciji za nadzor financijskih usluga (»Narodne novine« broj 140/05), i članka 12. stavak 1. Zakona o osiguranju (»Narodne novine« broj 151/05, 87/08 i 82/09), Uprava Hrvatske agencije za nadzor financijskih usluga, odlučujući o zahtjevu društva Raiffeisen Leasing društvo s ograničenom odgovornošću za posredovanje, Zagreb, Radnička cesta 43 i društva Raiffeisen consulting društvo s ograničenom odgovornošću za poslovno savjetovanje, Zagreb, Petrinjska 59, osnivača društva Raiffeisen bonus, društvo s ograničenom odgovornošću za posredovanje u osiguranju »u osnivanju« Zagreb, Radnička cesta 43, za izdavanje dozvole za obavljanje poslova posredovanja u osiguranju i reosiguranju, na sjednici održanoj 15. srpnja 2010. donijela je

RJEŠENJE

I. Društvu Raiffeisen bonus, društvo s ograničenom odgovornošću za posredovanje u osiguranju i reosiguranju, Zagreb, Radnička cesta 43, izdaje se dozvola za obavljanje poslova posredovanja u osiguranju i reosiguranju.

II. Društvo Raiffeisen bonus, društvo s ograničenom odgovornošću za posredovanje u osiguranju i reosiguranju, Zagreb, Radnička cesta 43, dužno je u roku od tri dana od dana primitka rješenja o upisu osnivanja u sudski registar trgovačkog suda dostaviti Hrvatskoj agenciji za nadzor financijskih usluga presliku rješenja o upisu osnivanja društva.

VI. Izreka ovog rješenja objavit će se u »Narodnim novinama«.

Klasa: UP/I-453– 2/10-37/28

Urbroj: 326-112-10-2

Zagreb, 15. srpnja 2010.

Zamjenik predsjednika Uprave
Ivo Šulenta, v. r.

Rješenje, NN 90/2010-2549
## Rješenje kojim se Petru Krešimiru Biškupu, osnivaču obrta Klijent obrt za zastupanje u osiguranju, vl. Petar Krešimir Biškup, Zagreb, izdaje dozvola za obavljanje poslova zastupanja u osiguranju

### NN 90/2010 (21.7.2010.), Rješenje kojim se Petru Krešimiru Biškupu, osnivaču obrta Klijent obrt za zastupanje u osiguranju, vl. Petar Krešimir Biškup, Zagreb, izdaje dozvola za obavljanje poslova zastupanja u osiguranju

HRVATSKA AGENCIJA ZA NADZOR FINANCIJSKIH USLUGA

2550

Na temelju odredbi članka 15. točka 4. alineja 3. Zakona o Hrvatskoj agenciji za nadzor financijskih usluga (»Narodne novine« broj 140/05), i članka 12. stavak 1. Zakona o osiguranju (»Narodne novine« broj 151/05, 87/08 i 82/09), Uprava Hrvatske agencije za nadzor financijskih usluga, odlučujući o zahtjevu za izdavanje dozvole za obavljanje poslova zastupanja u osiguranju Petru Krešimiru Biškupu iz Brdovca, Braće Bukovina 2, osnivaču obrta Klijent obrt za zastupanje u osiguranju, vl. Petar Krešimir Biškup, Zagreb, Papova 8, na sjednici održanoj 15. srpnja 2010. donijela je

RJEŠENJE

I. Petru Krešimiru Biškupu iz Brdovca, Braće Bukovina 3, osnivaču obrta Klijent obrt za zastupanje u osiguranju, vl. Petar Krešimir Biškup, Zagreb, Papova 8, izdaje se dozvola za obavljanje poslova zastupanja u osiguranju;

II. Petar Krešimir Biškup iz Brdovca, Braće Bukovina 3, osnivač obrta Klijent obrt za zastupanje u osiguranju, vl. Petar Krešimir Biškup, Zagreb, Papova 8, dužan je u roku od tri dana od dana primitka rješenja o upisu u obrtni registar dostaviti Hrvatskoj agenciji za nadzor financijskih usluga presliku rješenja o upisu u obrtni registar.

III. Izreka ovog rješenja objaviti će se u »Narodnim novinama«.

Klasa: UP/I-453– 2/10-37/31

Urbroj: 326-112-10-3

Zagreb, 15. srpnja 2010.

Zamjenik predsjednika Uprave
Ivo Šulenta, v. r.

Rješenje, NN 90/2010-2550
## Rješenje kojim se društvu Ruke društvo s ograničenom odgovornošću za zastupanje u osiguranju, Čakovec, izdaje dozvola za obavljanje poslova zastupanja u osiguranju

### NN 90/2010 (21.7.2010.), Rješenje kojim se društvu Ruke društvo s ograničenom odgovornošću za zastupanje u osiguranju, Čakovec, izdaje dozvola za obavljanje poslova zastupanja u osiguranju

HRVATSKA AGENCIJA ZA NADZOR FINANCIJSKIH USLUGA

2551

Na temelju odredbi članka 15. točka 4. alineja 3. Zakona o Hrvatskoj agenciji za nadzor financijskih usluga (»Narodne novine« broj 140/05), i članka 12. stavak 1. Zakona o osiguranju (»Narodne novine« broj 151/05, 87/08 i 82/09), Uprava Hrvatske agencije za nadzor financijskih usluga, odlučujući o zahtjevu Jelene Stelle iz Čakovca, Vladimira Nazora 19, osnivača društva Ruke društvo s ograničenom odgovornošću za zastupanje u osiguranju »u osnivanju«, Čakovec, za izdavanje dozvole za obavljanje poslova zastupanja u osiguranju, na sjednici održanoj 15. srpnja 2010. donijela je

RJEŠENJE

I. Društvu Ruke društvo s ograničenom odgovornošću za zastupanje u osiguranju, Čakovec, izdaje se dozvola za obavljanje poslova zastupanja u osiguranju.

II. Društvo Ruke društvo s ograničenom odgovornošću za zastupanje u osgiuranju, Čakovec, dužno je u roku od tri dana od dana primitka rješenja o upisu osnivanja u sudski registar trgovačkog suda dostaviti Hrvatskoj agenciji za nadzor financijskih usluga presliku rješenja o upisu osnivanja društva.

III. Izreka ovog rješenja objaviti će se u »Narodnim novinama«.

Klasa: UP/I-453-2/10-37/30

Urbroj: 326-112-10-2

Zagreb, 15. srpnja 2010.

Zamjenik predsjednika Uprave
Ivo Šulenta, v. r.

Rješenje, NN 90/2010-2551
## Rješenje kojim se daje suglasnost društvu za upravljanje investicijskim fondovima Fima Global Invest d.o.o. iz Varaždina, na imenovanje člana Uprave društva Branislava Stamboliju iz Varaždina

### NN 90/2010 (21.7.2010.), Rješenje kojim se daje suglasnost društvu za upravljanje investicijskim fondovima Fima Global Invest d.o.o. iz Varaždina, na imenovanje člana Uprave društva Branislava Stamboliju iz Varaždina

HRVATSKA AGENCIJA ZA NADZOR FINANCIJSKIH USLUGA

2552

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine«, broj 140/05) i članka 27. Zakona o investicijskim fondovima (»Narodne novine«, broj 150/05), i članaka 2., 3., 4. i 4a. Pravilnika o uvjetima za obavljanje poslova članova uprave društva za upravljanje investicijskim fondovima (»Narodne novine«, broj 29/06 i 130/08), Uprava Hrvatske agencije za nadzor financijskih usluga, odlučujući o zahtjevu društva Fima Global Invest d.o.o., iz Varaždina, Međimurska 28, u predmetu izdavanja suglasnosti za imenovanje člana Uprave društva Branislava Stamboliju iz Varaždina, Zrinskih i Frankopana 21, na sjednici održanoj 15. srpnja 2010., donijela je

RJEŠENJE

1. Daje se suglasnost društvu za upravljanje investicijskim fondovima Fima Global Invest d.o.o. iz Varaždina, Međimurska 28, na imenovanje člana Uprave društva Branislava Stamboliju iz Varaždina, Zrinskih i Frankopana 21.

2. Izreka ovoga rješenja objavit će se u »Narodnim novinama«.

Klasa: UP/I-451–4/10-5/8

Urboj: 326-113-10-7

Zagreb, 15. srpnja 2010.

Zamjenik predsjednika Uprave
Ivo Šulenta, v. r.

Rješenje, NN 90/2010-2552
## Odluka o razrješenju zamjenice općinskog državnog odvjetnika u Općinskom državnom odvjetništvu u Osijeku

### NN 90/2010 (21.7.2010.), Odluka o razrješenju zamjenice općinskog državnog odvjetnika u Općinskom državnom odvjetništvu u Osijeku

DRŽAVNOODVJETNIČKO VIJEĆE

2553

Državnoodvjetničko vijeće na temelju članka 153. st. 1., 2. i 3. u svezi članka 113. st. 1. t. 1., te članka 176. stavak 1. i 2. Zakona o državnom odvjetništvu (»Narodne novine« broj 76/09 i 153/09) odlučujući o zahtjevu za razrješenje GORDANE DRINOVAC, na sjednici Vijeća održanoj 30. lipnja 2010. godine, donijelo je

ODLUKU

GORDANA DRINOVAC razrješava se dužnosti zamjenice općinskog državnog odvjetnika u Općinskom državnom odvjetništvu u Osijeku s 31. kolovoza 2010. godine.

Broj: DOVO-31/10

Zagreb, 30. lipnja 2010.

Predsjednik
Državnoodvjetničkog vijeća
Darko Klier, v. r.

Odluka, NN 90/2010-2553
## Odluka o razrješenju zamjenice općinskog državnog odvjetnika u Općinskom državnom odvjetništvu u Rijeci

### NN 90/2010 (21.7.2010.), Odluka o razrješenju zamjenice općinskog državnog odvjetnika u Općinskom državnom odvjetništvu u Rijeci

DRŽAVNOODVJETNIČKO VIJEĆE

2554

Državnoodvjetničko vijeće na temelju članka 153. st. 1., 2. i 3. u svezi članka 113. st. 1. t. 1., te članka 176. stavak 1. i 2. Zakona o državnom odvjetništvu (»Narodne novine« broj 76/09 i 153/09) odlučujući o zahtjevu za razrješenje VESNE VUKELIĆ, na sjednici Vijeća održanoj 30. lipnja 2010. godine, donijelo je

ODLUKU

VESNA VUKELIĆ razrješava se dužnosti zamjenice općinskog državnog odvjetnika u Općinskom državnom odvjetništvu u Rijeci s 30. lipnja 2010. godine.

Broj: DOVO-32/10

Zagreb, 30. lipnja 2010.

Predsjednik
Državnoodvjetničkog vijeća
Darko Klier, v. r.

Odluka, NN 90/2010-2554
## Odluka o imenovanju zamjenika općinskog državnog odvjetnika u Općinskom državnom odvjetništvu u Ivanić-Gradu

### NN 90/2010 (21.7.2010.), Odluka o imenovanju zamjenika općinskog državnog odvjetnika u Općinskom državnom odvjetništvu u Ivanić-Gradu

DRŽAVNOODVJETNIČKO VIJEĆE

2555

Na temelju članka 152. Zakona o državnom odvjetništvu (»Narodne novine« 76/09 i 153/09) Državnoodvjetničko vijeće na svojoj 100. sjednici održanoj 30. lipnja 2010. godine donijelo je

ODLUKU

Za zamjenika općinskog državnog odvjetnika u Općinskom državnom odvjetništvu u Ivanić Gradu imenuje se KREŠIMIR BALOG, savjetnik u Županijskom državnom odvjetništvu u Bjelovaru.

Broj: DOVO-33/10

Zagreb, 30. lipnja 2010.

Predsjednik
Državnoodvjetničkog vijeća
Darko Klier, v. r.

Odluka, NN 90/2010-2555
## Odluka o razrješenju zamjenika županijskog državnog odvjetnika u Županijskom državnom odvjetništvu u Vukovaru

### NN 90/2010 (21.7.2010.), Odluka o razrješenju zamjenika županijskog državnog odvjetnika u Županijskom državnom odvjetništvu u Vukovaru

DRŽAVNOODVJETNIČKO VIJEĆE

2556

Državnoodvjetničko vijeće na temelju članka 153. st. 1., 2. i 3. u svezi članka 113. st. 1. t. 1., te članka 176. stavak 1. i 2. Zakona o državnom odvjetništvu (»Narodne novine« broj 76/09 i 153/09) odlučujući o zahtjevu za razrješenje EMILA MITROVSKI, na sjednici Vijeća održanoj 30. lipnja 2010. godine, donijelo je

ODLUKU

EMIL MITROVSKI razrješava se dužnosti zamjenika županijskog državnog odvjetnika u Županijskom državnom odvjetništvu u Vukovaru s 1. rujna 2010. godine.

Broj: DOVO-38/10

Zagreb, 30. lipnja 2010.

Predsjednik
Državnoodvjetničkog vijeća
Darko Klier, v. r.

Odluka, NN 90/2010-2556
## Odluka o imenovanju zamjenice županijskog državnog odvjetnika u Županijskom državnom odvjetništvu u Vukovaru

### NN 90/2010 (21.7.2010.), Odluka o imenovanju zamjenice županijskog državnog odvjetnika u Županijskom državnom odvjetništvu u Vukovaru

DRŽAVNOODVJETNIČKO VIJEĆE

2557

Na temelju članka 152. Zakona o državnom odvjetništvu (»Narodne novine« 76/09 i 153/09) Državnoodvjetničko vijeće na svojoj 100. sjednici održanoj 30. lipnja 2010. godine donijelo je

ODLUKU

Za zamjenicu županijskog državnog odvjetnika u Županijskom državnom odvjetništvu u Vukovaru imenuje se SUZANA STUPAR, općinska državna odvjetnica u Vukovaru.

Broj: DOVO-39/10

Zagreb, 30. lipnja 2010.

Predsjednik
Državnoodvjetničkog vijeća
Darko Klier, v. r.

Odluka, NN 90/2010-2557
## Odluka o razrješenju i imenovanju sudaca Suda časti Hrvatske obrtničke komore

### NN 90/2010 (21.7.2010.), Odluka o razrješenju i imenovanju sudaca Suda časti Hrvatske obrtničke komore

HRVATSKA OBRTNIČKA KOMORA

2559

Na temelju članka 4. Pravilnika Suda časti Hrvatske obrtničke komore (»Narodne novine« br. 11/07 i 81/08) Upravni odbor Hrvatske obrtničke komore na svojoj 31. sjednici održanoj 1. lipnja 2010. godine donio je sljedeću

ODLUKU

O RAZRJEŠENJU I IMENOVANJU SUDACA SUDA ČASTI HRVATSKE OBRTNIČKE KOMORE

I.1. S Liste sudaca prvostupanjskih vijeća za mandatno razdoblje od 2008. do 2012. g. razrješuje se Senka Božić iz Kutine, Vladimira Nazora 85.

I.2. Na Listu sudaca prvostupanjskih vijeća za mandatno razdoblje od 2008. do 2012. g. imenuje se Ivanka Čačić iz Lekenika, Dužica 8.

II.1. S Liste sudaca prvostupanjskih vijeća za mandatno razdoblje od 2008. do 2012. g. razrješuje se Hrvoje Pracny iz Slavonskog Broda, Štampareva 43.

II.2. Na Listu sudaca prvostupanjskih vijeća za mandatno razdoblje od 2008. do 2012. g. imenuje se Jakša Lović iz Gornje Bebrine, Gornja Bebrina 46.

III. Ova odluka stupa na snagu danom donošenja, a objavit će se u »Narodnim novinama«.

Broj: 2-205-4255/9-19-2010

Zagreb, 1. lipnja 2010.

Predsjednik
Hrvatske obrtničke komore
Mato Topić, v. r.

Odluka, NN 90/2010-2559
## Zakon o izmjenama i dopunama Zakona o pravima i dužnostima zastupnika u Hrvatskom saboru

### NN 91/2010 (23.7.2010.), Zakon o izmjenama i dopunama Zakona o pravima i dužnostima zastupnika u Hrvatskom saboru

HRVATSKI SABOR

2573

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA I DOPUNAMA ZAKONA O PRAVIMA I DUŽNOSTIMA ZASTUPNIKA U HRVATSKOM SABORU

Proglašavam Zakon o izmjenama i dopunama Zakona o pravima i dužnostima zastupnika u Hrvatskom saboru, koji je Hrvatski sabor donio na sjednici 9. srpnja 2010. godine.

Klasa: 011-01/10-01/72

Urbroj: 71-05-03/1-10-2

Zagreb, 14. srpnja 2010.

Predsjednik
Republike Hrvatske
prof. dr. sc. Ivo Josipović, v. r.

ZAKON

O IZMJENAMA I DOPUNAMA ZAKONA O PRAVIMA I DUŽNOSTIMA ZASTUPNIKA U HRVATSKOM SABORU

Članak 1.

U Zakonu o pravima i dužnostima zastupnika u Hrvatskom saboru (»Narodne novine«, br. 55/00., 107/01. i 86/09.) u članku 3. točka 4. briše se.

Dosadašnja točka 5. postaje točka 4.

U dosadašnjoj točki 6. koja postaje točka 5. iza riječi: »Poslovnikom« dodaju se riječi: »i drugim aktima«.

Članak 2.

Naslov iznad članka 7. i članak 7. brišu se.

Članak 3.

Ovaj Zakon stupa na snagu osmoga dana od dana objave u »Narodnim novinama«.

Klasa: 023-03/10-01/03

Zagreb, 9. srpnja 2010.

HRVATSKI SABOR

Predsjednik
Hrvatskoga sabora
Luka Bebić, v. r.

Zakon, NN 91/2010-2573
## Zakon o izmjenama i dopunama Zakona o postupku primopredaje vlasti

### NN 91/2010 (23.7.2010.), Zakon o izmjenama i dopunama Zakona o postupku primopredaje vlasti

HRVATSKI SABOR

2574

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA I DOPUNI ZAKONA O POSTUPKU PRIMOPREDAJE VLASTI

Proglašavam Zakon o izmjenama i dopuni Zakona o postupku primopredaje vlasti, koji je Hrvatski sabor donio na sjednici 9. srpnja 2010. godine.

Klasa: 011-01/10-01/73

Urbroj: 71-05-03/1-10-2

Zagreb, 14. srpnja 2010.

Predsjednik
Republike Hrvatske
prof. dr. sc. Ivo Josipović, v. r.

ZAKON

O IZMJENAMA I DOPUNI ZAKONA O POSTUPKU PRIMOPREDAJE VLASTI

Članak 1.

U Zakonu o postupku primopredaje vlasti (»Narodne novine«, br. 94/04. i 17/07.) u članku 7. stavku 1. riječi: »predsjednici i članovi nadzornih odbora trgovačkih društava,« zamjenjuju se riječima: »upravnih vijeća ustanova, odnosno nadzornih odbora izvanproračunskih fondova«.

Iza stavka 1. dodaje se novi stavak 2. koji glasi:

»Članovi nadzornih, odnosno upravnih odbora trgovačkih društava u kojima Republika Hrvatska ima većinski paket dionica ili većinski udio, a koje po prethodno provedenom javnom natječaju na prijedlog Vlade Republike Hrvatske imenuje glavna skupština, odnosno skupština društva, stavljaju članstvo u nadzornom, odnosno upravnom odboru trgovačkog društva, na raspolaganje Vladi Republike Hrvatske.«

U dosadašnjem stavku 2. koji postaje stavak 3. riječi: »iz stavka 1.« zamjenjuju se riječima: »iz stavaka 1. i 2.«.

Dosadašnji stavak 3. postaje stavak 4.

Članak 2.

Ovaj Zakon stupa na snagu osmoga dana od dana objave u »Narodnim novinama«.

Klasa: 010-01/10-01/02

Zagreb, 9. srpnja 2010.

HRVATSKI SABOR

Predsjednik
Hrvatskoga sabora
Luka Bebić, v. r.

Zakon, NN 91/2010-2574
## Pravilnik o izmjenama Pravilnika o posebnom porezu na plaće, mirovine i druge primitke

### NN 91/2010 (23.7.2010.), Pravilnik o izmjenama Pravilnika o posebnom porezu na plaće, mirovine i druge primitke

MINISTARSTVO FINANCIJA

2576

Na temelju članka 8. stavka 2. Zakona o posebnom porezu na plaće, mirovine i druge primitke (»Narodne novine«, br. 94/09 i 56/10) donosim

PRAVILNIK

O IZMJENAMA PRAVILNIKA O POSEBNOM POREZU NA PLAĆE, MIROVINE I DRUGE PRIMITKE

Članak 1.

U Pravilniku o posebnom porezu na plaće, mirovine i druge primitke (»Narodne novine«, br. 96/09) u članku 3. stavku 1. riječi »uplaćene porezno priznate premije osiguranja iz članka 12. stavka 9. Zakona o porezu na dohodak« brišu se, iza riječi »prirez porezu na dohodak« umjesto zareza stavlja se točka, a riječi »pri čemu se premije osiguranja priznaju samo ukoliko su porezno priznati izdatak pri utvrđivanju predujma poreza na dohodak od nesamostalnog rada sukladno Zakonu o porezu na dohodak.« brišu se.

Članak 2.

U članku 4. stavku 1. riječi »2% odnosno« brišu se.

Članak 3.

U članku 6. stavku 1. riječi »do 31. prosinca 2010. godine« zamjenjuju se riječima »do 31. listopada 2010. godine«.

U stavku 2. riječi »nakon 1. siječnja 2011. godine« zamjenjuju se riječima »nakon 1. studenog 2010. godine«.

Članak 4.

Ovaj Pravilnik stupa na snagu danom objave u »Narodnim novinama«.

Klasa: 011-01/10-01/205

Urbroj: 513-07-21-01/10-1

Zagreb, 16. srpnja 2010.

Potpredsjednik
Vlade Republike Hrvatske i
ministar financija
Ivan Šuker, v. r.

Pravilnik, NN 91/2010-2576
## Pravilnik o izmjenama i dopunama Pravilnika o posebnom porezu na primitke od samostalne djelatnosti i ostale primitke

### NN 91/2010 (23.7.2010.), Pravilnik o izmjenama i dopunama Pravilnika o posebnom porezu na primitke od samostalne djelatnosti i ostale primitke

MINISTARSTVO FINANCIJA

2577

Na temelju članka 14. stavka 4. Zakona o posebnom porezu na primitke od samostalne djelatnosti i ostale primitke (»Narodne novine«, br. 119/09 i 56/10) donosim

PRAVILNIK

O IZMJENAMA I DOPUNAMA PRAVILNIKA O POSEBNOM POREZU NA PRIMITKE OD SAMOSTALNE DJELATNOSTI I OSTALE PRIMITKE

Članak 1.

U Pravilniku o posebnom porezu na primitke od samostalne djelatnosti i ostale primitke (»Narodne novine«, br. 131/09) u članku 3. stavku 8. riječi »ostale primitke iz članka 5. stavaka 5., 6. i 7. Zakona« zamjenjuju se riječima »ostale primitke iz članka 5. stavaka 5. i 7. Zakona«.

Članak 2.

U članku 6. riječi »2% odnosno« brišu se.

Prijelazne i završne odredbe

Članak 3.

(1) Porezni obveznici koji u 2010. plaćaju predujam posebnog poreza na primitke od samostalne djelatnosti i ostale primitke prema članku 5. stavku 4. Zakona o posebnom porezu na primitke od samostalne djelatnosti i ostale primitke, nisu obvezni isti plaćati za razdoblje nakon 1. rujna 2010. ako im je predujam utvrđen po stopi od 2% i ako će im, s obzirom na ostvarene primitke od 1. siječnja 2010. do 31. kolovoza 2010. i procijenjene primitke od 1. rujna 2010. do 31. prosinca 2010., prosječni mjesečni primitak za 2010., utvrđen na način propisan člankom 5. stavcima 1. i 2. toga Zakona, biti manji ili jednak iznosu od 6.000,00 kuna.

(2) Ako je iznos prosječnog mjesečnog primitka za 2010., koji se utvrđuje na način propisan člankom 5. stavcima 1. i 2. Zakona o posebnom porezu na primitke od samostalne djelatnosti i ostale primitke, veći od 3.000,00 kuna, a manji ili jednak iznosu od 6.000,00 kuna, na isti će se u konačnom obračunu posebnog poreza na primitke od samostalne djelatnosti i ostale primitke iz članka 5. stavka 5. toga Zakona, obračunati poseban porez po stopi od 2% i to za razdoblje do dana stupanja na snagu Zakona o izmjenama Zakona o posebnom porezu na primitke od samostalne djelatnosti i ostale primitke (»Narodne novine«, br. 56/10).

(3) Ako je prosječni mjesečni primitak iz članka 5. stavka 8. i članka 6. stavka 3. Zakona o posebnom porezu na primitke od samostalne djelatnosti i ostale primitke za treće tromjesečje 2010. veći od 3.000,00 kuna, a manji jednak iznosu od 6.000,00 kuna, na isti se obračunava i plaća poseban porez na primitke od samostalne djelatnosti i ostale primitke po stopi od 2% i to ukupno za mjesec srpanj i kolovoz, odnosno razdoblje do dana stupanja na snagu Zakona o izmjenama Zakona o posebnom porezu na primitke od samostalne djelatnosti i ostale primitke (»Narodne novine«, br. 56/10).

Članak 4.

Ovaj Pravilnik stupa na snagu danom objave u »Narodnim novinama«.

Klasa: 011-01/10-01/204

Urbroj: 513-07-21-01/10-1

Zagreb, 16. srpnja 2010.

Potpredsjednik
Vlade Republike Hrvatske i
ministar financija
Ivan Šuker, v. r.

Pravilnik, NN 91/2010-2577
## Odluka o zatvaranju za promet postojećeg željezničko-cestovnog prijelaza

### NN 91/2010 (23.7.2010.), Odluka o zatvaranju za promet postojećeg željezničko-cestovnog prijelaza

MINISTARSTVO MORA, PROMETA I INFRASTRUKTURE

2578

Na temelju članka 56. stavka 2. Zakona o sigurnosti u željezničkom prometu (»Narodne novine« br. 40/07), te članka 23. stavka 4. i članka 27. Pravilnika o uvjetima za određivanje križanja željezničke pruge i drugih prometnica i za svođenje i određivanje zajedničkoga mjesta i načina križanja željezničke pruge i ceste (»Narodne novine« br. 121/09) donosim

ODLUKU

O ZATVARANJU ZA PROMET POSTOJEĆEG ŽELJEZNIČKO-CESTOVNOG PRIJELAZA

I.

Ukida se postojeći željezničko-cestovni prijelaz u km 28+227 na križanju željezničke pruge od značaja za lokalni promet L209 Vinkovci – Gaboš – Osijek i nerazvrstane ceste.

II.

Ova Odluka stupa na snagu danom objave u »Narodnim novinama«.

Klasa: 341-05/10-01/4

Urbroj: 530-08-10-2

Zagreb, 11. lipnja 2010.

Ministar
Božidar Kalmeta, v. r.

Odluka, NN 91/2010-2578
## Odluka o zatvaranju za promet postojećeg željezničko-cestovnog prijelaza

### NN 91/2010 (23.7.2010.), Odluka o zatvaranju za promet postojećeg željezničko-cestovnog prijelaza

MINISTARSTVO MORA, PROMETA  I INFRASTRUKTURE

2579

Na temelju članka 56. stavka 2. Zakona o sigurnosti u željezničkom prometu (»Narodne novine« br. 40/07), te članka 22. stavka 3. i članka 27. Pravilnika o uvjetima za određivanje križanja željezničke pruge i drugih prometnica i za svođenje i određivanje zajedničkoga mjesta i načina križanja željezničke pruge i ceste (»Narodne novine« br. 121/09) donosim

ODLUKU

O ZATVARANJU ZA PROMET POSTOJEĆEG ŽELJEZNIČKO-CESTOVNOG PRIJELAZA

I.

Ukida se postojeći željezničko-cestovni prijelaz u km 15+126 na križanju željezničke pruge od značaja za lokalni promet L103 Zabok – Krapina – Đurmanec – Državna granica – (Rogatec) i nerazvrstane ceste.

II.

Ova Odluka stupa na snagu danom objave u »Narodnim novinama«.

Klasa: 341-05/10-01/7

Urbroj: 530-08-10-2

Zagreb, 15. lipnja 2010.

Ministar
Božidar Kalmeta, v. r.

Odluka, NN 91/2010-2579
## Odluka o zatvaranju za promet postojećeg željezničko-cestovnog prijelaza

### NN 91/2010 (23.7.2010.), Odluka o zatvaranju za promet postojećeg željezničko-cestovnog prijelaza

MINISTARSTVO MORA, PROMETA  I INFRASTRUKTURE

2580

Na temelju članka 56. stavka 2. Zakona o sigurnosti u željezničkom prometu (»Narodne novine« br. 40/07), te članka 22. stavka 3. i članka 27. Pravilnika o uvjetima za određivanje križanja željezničke pruge i drugih prometnica i za svođenje i određivanje zajedničkoga mjesta i načina križanja željezničke pruge i ceste (»Narodne novine« br. 121/09) donosim

ODLUKU

O ZATVARANJU ZA PROMET POSTOJEĆEG ŽELJEZNIČKO-CESTOVNOG PRIJELAZA

I.

Ukida se postojeći željezničko-cestovni prijelaz u km 19+077 na križanju željezničke pruge od značaja za regionalni promet R201 Zaprešić – Zabok – Varaždin – Čakovec i nerazvrstane ceste.

II.

Ova Odluka stupa na snagu danom objave u »Narodnim novinama«.

Klasa: 341-05/10-01/8

Urbroj: 530-08-10-2

Zagreb, 15. lipnja 2010.

Ministar
Božidar Kalmeta, v. r.

Odluka, NN 91/2010-2580
## Odluka o prirezu porezu na dohodak Općine Antunovac

### NN 91/2010 (23.7.2010.), Odluka o prirezu porezu na dohodak Općine Antunovac

OPĆINA ANTUNOVAC

2582

Na temelju članka 30a. Zakone o financiranju jedinica lokalne i područne (regionalne) samouprave (»Narodne novine« broj 117/93. 33/00, 73/00, 59/01, 107/01, 117/01, 150/02, 147/03 i 73/08) i članka 32. Statuta Općine Antunovac (»Službeni glasnik Općine Antunovac« broj 3/09), Općinsko vijeće Općine Antunovca donijelo je na svojoj 16. sjednici, održanoj 15. srpnja 2010. godine

ODLUKU

O PRIREZU POREZU NA DOHODAK OPĆINE ANTUNOVAC

I. OPĆE ODREDBE

Članak 1.

Ovom odlukom utvrđuju se obveznici, stopa te način obračuna i plaćanja prireza porezu na dohodak koji je vlastiti izvor prihoda Općine Antunovac.

II. PRIREZ POREZU NA DOHODAK

Članak 2.

Prirez porezu na dohodak plaća se po stopi od 5%.

Osnovicu za prirez porezu na dohodak čini ukupan iznos obračunatog poreza na dohodak.

Članak 3.

Obveznici prireza porezu na dohodak su svi obveznici poreza na dohodak s prebivalištem ili uobičajenim boravištem na području Općine Antunovac.

III. ZAVRŠNE ODREDBE

Članak 4.

Poslove utvrđivanja, evidentiranja, nadzora, naplate i ovrhe radi naplate prireza porezu na dohodak obavlja Ministarstvo financija, Porezna uprava, Područni ured Osijek, Ispostava Osijek.

Članak 5.

Ova Odluka stupa na snagu osmog dana od dana objave u »Narodnim novinama«, a primjenjuje se od 1. kolovoza 2010. godine i objavit će se u »Službenom glasniku Općine Antunovac«.

Klasa: 410-01/10-01/04

Urbroj: 2158/02-01-10-2

Antunovc, 15. srpnja 2010.

Predsjednica
Općinskog vijeća
Ana Mišević, v. r.

Odluka, NN 91/2010-2582
## Zakon o izmjeni Zakona o mjenici

### NN 92/2010 (24.7.2010.), Zakon o izmjeni Zakona o mjenici

HRVATSKI SABOR

2596

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENI ZAKONA O MJENICI

Proglašavam Zakon o izmjeni Zakona o mjenici, koji je Hrvatski sabor donio na sjednici 15. srpnja 2010.

Klasa: 011-01/10-01/89

Urbroj: 71-05-03/1-10-2

Zagreb, 20. srpnja 2010.

Predsjednik
Republike Hrvatske
prof. dr. sc. Ivo Josipović, v. r.

ZAKON

O IZMJENI ZAKONA O MJENICI

Članak 1.

U Zakonu o mjenici (»Narodne novine«, br. 74/94.) članak 103. mijenja se i glasi:

»Potpis slijepih osoba na mjenici vrijedi bez ovjere. Iznimno na zahtjev slijepe osobe, kad ona smatra da je to potrebno zbog zaštite njezinih interesa, potpis se ovjerava na način uređen Zakonom o javnom bilježništvu. To isto vrijedi i za punomoć izdanu radi mjeničnog zaduženja.«.

Članak 2.

Ovaj Zakon stupa na snagu osmoga dana od dana objave u »Narodnim novinama«.

Klasa: 450-09/10-01/01

Zagreb, 15. srpnja 2010.

HRVATSKI SABOR

Predsjednik
Hrvatskoga sabora
Luka Bebić, v. r.

Zakon, NN 92/2010-2596
![](/files/_web/nakladnicki-oglasi/Monografije/Bankovni%20i%20financijski%20ugovori.jpg)

[Bankovni i financijski ugovori](https://www.nn.hr/hr/nakladnistvo/knjige-u-izdanju-nn-a/bankovni-i-financijski-ugovori%2C147.html)

Zvonimir Slakoper i dr.

listopad 2017.
## Odluka o postavljenju Jume Darwisha Al Bulushija za počasnog konzula Republike Hrvatske u Sultanatu Omanu sa sjedištem u Muscatu

### NN 93/2010 (28.7.2010.), Odluka o postavljenju Jume Darwisha Al Bulushija za počasnog konzula Republike Hrvatske u Sultanatu Omanu sa sjedištem u Muscatu

PREDSJEDNIK REPUBLIKE HRVATSKE

2599

Na temelju odredbe članka 99. stavka 3. Ustava Republike Hrvatske, članka 24. Zakona o vanjskim poslovima (»Narodne novine« broj 48/96) i točke II.a Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 11. siječnja 2001., 5. srpnja 2001. i 7. travnja 2004., a na prijedlog Vlade Republike Hrvatske, donosim

ODLUKU

kojom postavljam JUMU DARWISHA AL BULUSHIJA za počasnog konzula Republike Hrvatske u Sultanatu Omanu, sa sjedištem u Muscatu i konzularnim ovlastima nad konzularnim područjem koje obuhvaća cjelokupni teritorij Sultanata Omana.

Ova Odluka stupa na snagu danom donošenja.

Klasa: 018-07/10-05/01

Urbroj: 71-05-03/1-10-3

Zagreb, 20. srpnja 2010.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 93/2010-2599
## Uredba o praćenju, analizi i predviđanju potreba tržišta rada za pojedinim zvanjima te izradi i uzimanju u obzir preporuka za obrazovnu upisnu politiku

### NN 93/2010 (28.7.2010.), Uredba o praćenju, analizi i predviđanju potreba tržišta rada za pojedinim zvanjima te izradi i uzimanju u obzir preporuka za obrazovnu upisnu politiku

VLADA REPUBLIKE HRVATSKE

2600

Na temelju članka 29. stavka 1. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004 i 77/2009), Vlada Republike Hrvatske je na sjednici održanoj 15. srpnja 2010. godine donijela

UREDBU

O PRAĆENJU, ANALIZI I PREDVIĐANJU POTREBA TRŽIŠTA RADA ZA POJEDINIM ZVANJIMA, TE IZRADI I UZIMANJU U OBZIR PREPORUKA ZA OBRAZOVNU UPISNU POLITIKU

Članak 1.

Ovom se Uredbom propisuje praćenje, analiza i predviđanje potreba tržišta rada za pojedinim zvanjima, te izrada i uzimanje u obzir preporuka za obrazovnu upisnu politiku, a u cilju provedbe dugoročne mjere pod točkom 8. Obrazovanje i znanost – Provedba reforma sustava obrazovanja u skladu s nalazima analiza potrebe tržišta rada, iz Plana provedbenih aktivnosti Programa gospodarskog oporavka, donijetog Zaključkom Vlade Republike Hrvatske, klase: 302-01/10-03/02, urbroja: 5030105-10-10, od 6. svibnja 2010. godine.

Članak 2.

Hrvatski zavod za zapošljavanje (u daljnjem tekstu: Zavod) prati, analizira i predviđa potrebe tržišta rada za pojedinim zvanjima, te izrađuje preporuke za obrazovnu upisnu politiku.

Upravno vijeće Zavoda donijet će, do kraja rujna 2010. godine, Plan i metodologiju praćenja, analize i predviđanja potreba tržišta rada za pojedinim zvanjima, te izrade preporuka za obrazovnu upisnu politiku.

Članak 3.

Preporuke za obrazovnu upisnu politiku Zavod jednom godišnje upućuje obrazovnim ustanovama, tijelima jedinica lokalne i područne (regionalne) samouprave, sektorskim vijećima, te Ministarstvu znanosti, obrazovanja i športa.

Obrazovne ustanove, tijela jedinica lokalne i područne (regionalne) samouprave, sektorska vijeća, te Ministarstvo znanosti, obrazovanja i športa uzimaju u obzir preporuke Zavoda prilikom predlaganja i utvrđivanja kvota za upis učenika i studenata.

Članak 4.

Ova Uredba stupa na snagu osmoga dana od dana objave u »Narodnim novinama«.

Klasa: 100-01/10-01/01

Urbroj: 5030104-10-1

Zagreb, 15. srpnja 2010.

Predsjednica
Jadranka Kosor, dipl. iur., v. r.

Uredba, NN 93/2010-2600
## Odluka o izmjeni i dopuni Odluke o osnivanju Nacionalnog povjerenstva za upravljanje zračnim prostorom

### NN 93/2010 (28.7.2010.), Odluka o izmjeni i dopuni Odluke o osnivanju Nacionalnog povjerenstva za upravljanje zračnim prostorom

VLADA REPUBLIKE HRVATSKE

2601

Na temelju članka 95. stavka 3. Zakona o zračnom prometu (»Narodne novine«, broj 69/2009) i članka 30. stavka 2. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004 i 77/2009), Vlada Republike Hrvatske je na sjednici održanoj 15. srpnja 2010. godine donijela

ODLUKU

O IZMJENI I DOPUNI ODLUKE O OSNIVANJU NACIONALNOG POVJERENSTVA ZA UPRAVLJANJE ZRAČNIM PROSTOROM

I.

U Odluci o osnivanju Nacionalnog povjerenstva za upravljanje zračnim prostorom (»Narodne novine«, broj 116/2009), u točki II. podtočki I. alineja I. mijenja se i glasi:

»– Dinko Staničić, Ministarstvo mora, prometa i infrastrukture,«.

II.

U točki II. podtočki 2. iza alineje 5. – dodaju se nove alineje 6. i 7. koje glase:

»– Milivoj Sever Cuglin, Hrvatska kontrola zračne plovidbe d.o.o.

– Stjepan Varga, Hrvatska kontrola zračne plovidbe d.o.o.«.

III.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/10-02/06

Urbroj: 5030116-10-05

Zagreb, 15. srpnja 2010.

Predsjednica
Jadranka Kosor, dipl. iur., v. r.

Odluka, NN 93/2010-2601
## Rješenje o imenovanju ravnatelja Hrvatskog zavoda za norme

### NN 93/2010 (28.7.2010.), Rješenje o imenovanju ravnatelja Hrvatskog zavoda za norme

VLADA REPUBLIKE HRVATSKE

2602

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004 i 77/2009) i članka 9. stavka 1. Uredbe o osnivanju Hrvatskoga zavoda za norme (»Narodne novine«, br. 154/2004, 44/2005 i 30/2010), Vlada Republike Hrvatske je na sjednici održanoj 1. srpnja 2010. godine donijela

RJEŠENJE

O IMENOVANJU RAVNATELJA HRVATSKOG ZAVODA ZA NORME

Imenuje se MIRKO VUKOVIĆ ravnateljem Hrvatskog zavoda za norme.

Klasa: 080-02/10-01/85

Urbroj: 50304/2-10-01

Zagreb, 1. srpnja 2010.

Predsjednica
Jadranka Kosor, dipl. iur., v. r.

Rješenje, NN 93/2010-2602
## Rješenje o imenovanju zamjenice predstojnika Ureda za središnju javnu nabavu Vlade Republike Hrvatske

### NN 93/2010 (28.7.2010.), Rješenje o imenovanju zamjenice predstojnika Ureda za središnju javnu nabavu Vlade Republike Hrvatske

VLADA REPUBLIKE HRVATSKE

2603

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004 i 77/2009) i članka 9. stavka 2. Uredbe o Uredu za središnju javnu nabavu Vlade Republike Hrvatske (»Narodne novine«, br. 138/2009 i 78/2010), Vlada Republike Hrvatske je na sjednici održanoj 1. srpnja 2010. godine donijela

RJEŠENJE

O IMENOVANJU ZAMJENICE PREDSTOJNIKA UREDA ZA SREDIŠNJU JAVNU NABAVU VLADE REPUBLIKE HRVATSKE

Imenuje se IVANČICA FRANJKOVIĆ zamjenicom predstojnika Ureda za središnju javnu nabavu Vlade Republike Hrvatske.

Klasa: 080-02/10-01/82

Urbroj: 50304/2-10-01

Zagreb, 1. srpnja 2010.

Predsjednica
Jadranka Kosor, dipl. iur., v. r.

Rješenje, NN 93/2010-2603
## Rješenje o razrješenju predsjednika Uprave Fonda za regionalni razvoj Republike Hrvatske

### NN 93/2010 (28.7.2010.), Rješenje o razrješenju predsjednika Uprave Fonda za regionalni razvoj Republike Hrvatske

VLADA REPUBLIKE HRVATSKE

2604

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004 i 77/2009) i članka 10. Zakona o Fondu za regionalni razvoj Republike Hrvatske (»Narodne novine«, broj 107/2001), Vlada Republike Hrvatske je na sjednici održanoj 15. srpnja 2010. godine donijela

RJEŠENJE

O RAZRJEŠENJU PREDSJEDNIKA UPRAVE FONDA ZA REGIONALNI RAZVOJ REPUBLIKE HRVATSKE

Razrješuje se mr. sc. DANIJEL ŽAMBOKI dužnosti predsjednika Uprave Fonda za regionalni razvoj Republike Hrvatske, radi odlaska na novu dužnost.

Klasa: 080-02/10-02/120

Urbroj: 50304/2-10-01

Zagreb, 15. srpnja 2010.

Predsjednica
Jadranka Kosor, dipl. iur., v. r.

Rješenje, NN 93/2010-2604
## Rješenje o razrješenju predsjednika i članova Upravnog vijeća Agencije za obrazovno-reformske inicijative za jugoistočnu Europu

### NN 93/2010 (28.7.2010.), Rješenje o razrješenju predsjednika i članova Upravnog vijeća Agencije za obrazovno-reformske inicijative za jugoistočnu Europu

VLADA REPUBLIKE HRVATSKE

2605

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004 i 77/2009) i članaka 1. i 3. Uredbe o prestanku rada Agencije za obrazovno reformske inicijative za jugoistočnu Europu (»Narodne novine«, broj 77/2010), Vlada Republike Hrvatske je na sjednici održanoj 15. srpnja 2010. godine donijela

RJEŠENJE

O RAZRJEŠENJU PREDSJEDNIKA I ČLANOVA UPRAVNOG VIJEĆA AGENCIJE ZA OBRAZOVNO-
-REFORMSKE INICIJATIVE ZA JUGOISTOČNU EUROPU

1. Razrješuje se dr. sc. RADOVAN FUCHS dužnosti predsjednika Upravnog vijeća Agencije za obrazovno-reformske inicijative za jugoistočnu Europu.

2. Razrješuju se dužnosti članovi Upravnog vijeća Agencije za obrazovno-reformske inicijative za jugoistočnu Europu:

– dr. sc. ROSSITZA VELINOVA

– IVANA PETRIČEVIĆ

– MADLEN SERBAN

– VESNA FILA

– mr. MIHAYLO MILOVANOVITCH

– dr. ADRIANA KUMBARO GJONAJ

– NEDŽADA FAGINOVIĆ

– PERO STOJANOVSKI

– LUDMILA PAVLOV

– NEXHMI RUDARI.

Klasa: 080-02/10-02/116

Urbroj: 50304/2-10-01

Zagreb, 15. srpnja 2010.

Predsjednica
Jadranka Kosor, dipl. iur., v. r.

Rješenje, NN 93/2010-2605
## Rješenje o razrješenju predsjednika i članova Upravnog vijeća Agencije za obrazovanje odraslih

### NN 93/2010 (28.7.2010.), Rješenje o razrješenju predsjednika i članova Upravnog vijeća Agencije za obrazovanje odraslih

VLADA REPUBLIKE HRVATSKE

2606

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, I5/2000, 117/2001, 199/2003, 30/2004 i 77/2009) i članaka 17. i 20. Zakona o Agenciji za strukovno obrazovanje i obrazovanje odraslih (»Narodne novine«, broj 24/2010), Vlada Republike Hrvatske je na sjednici održanoj 15. srpnja 2010. godine donijela

RJEŠENJE

O RAZRJEŠENJU PREDSJEDNIKA I ČLANOVA UPRAVNOG VIJEĆA AGENCIJE ZA OBRAZOVANJE ODRASLIH

1. Razrješuje se MIRKO SMOLJIĆ dužnosti predsjednika Upravnog vijeća Agencije za obrazovanje odraslih.

2. Razrješuju se dužnosti članovi Upravnog vijeća Agencije za obrazovanje odraslih:

– VESNA HRVOJ ŠIC

– STJEPAN LICE

– mr. sc. MARIJA RAŠAN KRIŽANEC

– HENI STRČIĆ

– mr. sc. VERA ŠUTALO

– RENATO ŽUVELA.

Klasa: 080-02/10-02/118

Urbroj: 50304/2-10-01

Zagreb, 15. srpnja 2010.

Predsjednica
Jadranka Kosor, dipl. iur., v. r.

Rješenje, NN 93/2010-2606
## Rješenje o razrješenju predsjednice i članova Upravnog vijeća Agencije za strukovno obrazovanje

### NN 93/2010 (28.7.2010.), Rješenje o razrješenju predsjednice i članova Upravnog vijeća Agencije za strukovno obrazovanje

VLADA REPUBLIKE HRVATSKE

2607

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004 i 77/2009) i članaka 17. i 20. Zakona o Agenciji za strukovno obrazovanje i obrazovanje odraslih (»Narodne novine«, broj 24/2010), Vlada Republike Hrvatske je na sjednici održanoj 15. srpnja 2010. godine donijela

RJEŠENJE

O RAZRJEŠENJU PREDSJEDNICE I ČLANOVA UPRAVNOG VIJEĆA AGENCIJE ZA STRUKOVNO OBRAZOVANJE

1. Razrješuje se VESNA HRVOJ ŠIC dužnosti predsjednice Upravnog vijeća Agencije za strukovno obrazovanje.

2. Razrješuju se dužnosti članovi Upravnog vijeća Agencije za strukovno obrazovanje:

– SLAVKO ANTOLIĆ, dr. med.

– prof. dr. sc. BLAŽ GOTOVAC

– IVICA LOVRIĆ

– doc. dr. sc. HRVOJE MLINARIĆ

– DRAŽEN SEKSO

– MATO TOPIĆ.

Klasa: 080-02/10-02/119

Urbroj: 50304/2-10-01

Zagreb, 15. srpnja 2010.

Predsjednica
Jadranka Kosor, dipl. iur., v. r.

Rješenje, NN 93/2010-2607
## Rješenje o dopuni i izmjeni Liste stečajnih upravitelja

### NN 93/2010 (28.7.2010.), Rješenje o dopuni i izmjeni Liste stečajnih upravitelja

MINISTARSTVO PRAVOSUĐA

2608

Na temelju članka 21. stavak 1. Stečajnog zakona (»Narodne novine« broj 44/96, 29/99, 129/00, 123/03 i 82/06) i članka 2. stavak

I. Pravilnika o utvrđivanju Liste stečajnih upravitelja »Narodne novine« broj 65/7) ministar pravosuđa donosi

RJEŠENJE

O DOPUNI I IZMJENI LISTE STEČAJNIH UPRAVITELJA

I. Lista stečajnih upravitelja utvrđena Rješenjem ministrice pravosuđa klasa: 133-04/07-01/3, urbroj: 514-06-02/1-07-1 od 20. srpnja 2007. godine (»Narodne novine«, broj 77/07, 119/07, 47/08, 74/08, 107/08, 45/09, 85/09, 130/09, 38/10 i 77/10) dopunjuje se i uvrštavaju se:

|  |  |  |  |  |  |  |
| --- | --- | --- | --- | --- | --- | --- |
| Red. br. | Ime i prezime | Odvjetnik  MB | Zanimanje | Rješenje (svjedodžba) o položenom ispitu za stečajnog upravitelja | Radno iskustvo | Adresa – telefon |
| 274. | SAŠA STIPIĆ |  | dipl. pravnik | UP/I-133-04/09-01/11 od 22. 9. 2009.g. |  | Zagreb, Ladislava Štritofa 14 |
| 275. | LORIS RAK |  | dipl. pravnik | UP/I-133-04/10-01/10 od 17. 6. 2010. g. |  | Rijeka, Ante Kovačića 22 |
| 276. | KREŠIMIR BRAČIĆ |  | dipl. ekonomist | UP/I-133-04/09-01/8 od 16. 7. 2009. g. |  | Zagreb, Strossmayerov trg 8 |
| 277. | VLADO ŠOKAC |  | dipl. ekonomist | UP/I-133-04/10-01/12 od 6. 7. 2010. g. |  | Belišće, Bistrinci, Fiskulturna 12 |
| 278. | JOSIP LONČARIĆ |  | dipl. ekonomist | UP/I-133-04/09-01/14 od 6. 7. 2010. g. |  | Zagreb, Kosirnikova 9 |

II. Osobe iz točke I. ovog Rješenja uvrštavaju se na Listu stečajnih upravitelja na vrijeme od četiri godine.

III. Pod rednim brojem »267. Anamarija Ivanković iz Zagreba, Vlaška 7« mijenja se adresa i glasi: »Zagreb, Britanski trg 10«.

IV. Ova Lista stečajnih upravitelja primjenjuje se danom objave u »Narodnim novinama«.

Klasa: 133-04/07-01/3

Urbroj: 514-02-02-10-10

Zagreb, 23. srpnja 2010.

Ministar
Dražen Bošnjaković, v. r.

Rješenje, NN 93/2010-2608
## Pravilnik o izmjenama Pravilnika o potpori kapitalnim ulaganjima u poljoprivredi

### NN 93/2010 (28.7.2010.), Pravilnik o izmjenama Pravilnika o potpori kapitalnim ulaganjima u poljoprivredi

MINISTARSTVO POLJOPRIVREDE, RIBARSTVA I RURALNOG RAZVOJA

2610

Na temelju članka 64. Zakona o državnoj potpori poljoprivredi i ruralnom razvoju (»Narodne novine« broj 83/09, 153/09, 60/10), ministar nadležan za poljoprivredu, ribarstvo i ruralni razvoj donosi

PRAVILNIK

O IZMJENAMA PRAVILNIKA O POTPORI KAPITALNIM ULAGANJIMA U POLJOPRIVREDI

Članak 1.

U Pravilniku o potpori kapitalnim ulaganjima u poljoprivredi (»Narodne novine« broj 140/09, 47/10, 61/10), u članku 8. stavku 2. iznos »1.500.000,00 kuna« zamjenjuje se iznosom »10.000.000,00 kuna«.

Članak 2.

Datum iz članka 14. stavka 3. »31. 11. 2011. godine« zamjenjuje se datumom »30. 11. 2011. godine«.

Članak 3.

Ovaj Pravilnik stupa na snagu danom objave u »Narodnim novinama«.

Klasa: 011-02/10-01/87

Urbroj: 525-12-1-0540/10-15

Zagreb, 16. srpnja 2010.

Ministar
Petar Čobanković, v. r.

Pravilnik, NN 93/2010-2610
## Pravilnik o izmjeni Pravilnika o kontroli kakvoće soje, suncokreta i uljane repice u otkupu

### NN 93/2010 (28.7.2010.), Pravilnik o izmjeni Pravilnika o kontroli kakvoće soje, suncokreta i uljane repice u otkupu

MINISTARSTVO POLJOPRIVREDE, RIBARSTVA I RURALNOG RAZVOJA

2611

Na temelju članka 94. stavka 2. Zakona o hrani (»Narodne novine« broj 46/07), ministar poljoprivrede, ribarstva i ruralnog razvoja donosi

PRAVILNIK

O IZMJENI PRAVILNIKA O KONTROLI KAKVOĆE SOJE, SUNCOKRETA I ULJANE REPICE U OTKUPU

Članak 1.

U Pravilniku o kontroli kakvoće soje, suncokreta i uljane repice u otkupu (»Narodne novine« br. 88/10) članak 2. stavak 1. mijenja se i glasi:

».• soja koja se otkupljuje mora sadržavati najviše 13% vlage i najviše 2% nečistoće«.

Članak 2.

U članku 3. stavak 2. podstavak 3. mijenja se i glasi:

»• za sadržaj nečistoća niži od 2% cijena se uvećava za 1% za svaki dodatni postotak ispod 2%, a smanjuje se za 1% za svaki dodatni postotak iznad 2%.

Članak 3.

U članku 4. stavak 2., podstavak 3. mijenja se i glasi:

»• za sadržaj nečistoća niži od 2% cijena se uvećava za 1% za svaki dodatni postotak ispod 2%, a smanjuje se za 1% za svaki dodatni postotak iznad 2%.

Članak 4.

Ovaj Pravilnik stupa na snagu danom objave u »Narodnim novinama«.

Klasa: 011-02/10-01/166

Urbroj: 525-02-3-0027/10-3

Zagreb, 16. srpnja 2010.

Ministar
Petar Čobanković, v. r.

Pravilnik, NN 93/2010-2611